钦定古今图书集成/理学汇编/经籍典/第082卷 > 程迥周易古占 > 《乾坤六爻新图第十二》
## 钦定古今图书集成/理学汇编/经籍典/第082卷 > 程迥周易古占 > 《乾坤六爻新图第十二》

图之说曰：天形如鸡子，地居天之中之半，其势西北
高，东南下。乾天也。干之三画位乎上，坤地也。坤之三
画位乎下，三也者，三才之象也。然天有十二次阴阳，
极六月而反，故重干之三画于东南方，重坤之三画
于西北方，然后干初九位乎寅，伏于地下，《经》曰“阳气
潜藏”是也。处艮之位前，“万物成终始”是也。九二见于
“地上”，“见龙在田”是也；九三春时已成而阳方上行，“与
时偕行”是也。九四革春而为夏，“乾道乃革”是也；九五
位夏之中，“飞龙在天”是也；上九夏时已成而阳已极
矣，“与时偕极”是也。《坤》之初六配孟秋之月，“阴始凝”是
也；六二应地上而当正秋之时，“地道光”是也；六三一
阳犹存而伏于地下，“含章”是也。六四纯阴用事，“天地
闭”是也；六五处中居下，《黄裳》是也。阳生于阴中文在
中是也。上六阳将位乎内，阴已极于外，“龙战于野”是也。是故二五中爻位四方之中矣。虽然阳生于子，故
坎位焉；阴生于午，故离位焉。阴阳历三月而后位，以
其被于万物也。孔子曰：“我欲观夏道，是故之杞，吾得
夏时焉。”此《连山》所以首艮也。又曰：“我欲观商道，是故
之宋，吾得坤乾焉。”此《归藏》所以首坤也。今《干》初在艮
位，《坤》初在坤位，三《易》无异致也。夫《明夷》之《谦》，初九变
也。《左氏》载卜楚丘之言，以为旦之日。古人以寅配初，
其来尚矣。医家难经为百刻图，一岁阴阳升降，会于
立春。一曰阴阳昏晓，会于艮时。此说与《易》合，旧说不
同者，不暇辨也。或难之曰：“《复卦》以初九为主，《大象》何
以称至日？”曰：“冬至乃先王朔巡狩之时，是日闭关，无
是理也。王曰元后，诸侯曰群后，后通诸侯，言侯无省
方之礼也。”“然则奈何？《春秋》公行书至自某者八十三，
先王于至之日闭关，后于至之日不省方是也，如今
之歇泊假是也。”“然则何为商旅不行？”曰：“出入关者，给
纳传符，关吏有假，则商旅不得行矣。是故阴阳生于
子午，已是于坎离之画。若画震兑于东西，亦见乾坤
始于寅申也。